DOMINIK PAROBEK

NAPRTNJAČA JE BORAVILA U NAŠOJ OBITELJI: od 29.4. do 6.5. 2015.

Eto, naprtnjača napokon kod mene. Donio sam je kući u srijedu.

Kada sam rekao roditeljima i bratu da imaju zadatak pročitati knjigu po vlastitom izboru, nisu me baš doživjeli. Svi su bili u žurbi radnog tjedna.

U nedjelju sam ih podsjetio na naprtnjaču i svi su se „uhvatili čitanja“. Tata i brat su čitali *Vikinge*, mama je čitala *Kako pomoći klincima da si sami pomognu*, a meni se svidjela knjiga *Hoću biti posebna* zato što volim priče Sanje Pilić.

Nakon čitanja smo razgovarali o pročitanom tekstu i lijepo smo se družili.

A sada je vrijeme da naprtnjača dobije nove čitače.

VERONIKA POSPIŠIL

NAPRTNJAČA JE BORAVILA U NAŠOJ OBITELJI: od 4.2. do 9.2. 2015.

Na putu kući bila sam jako nestrpljiva da otvorim naprtnjaču koja je bila prilično teška.

Izvadila sam knjige na stol i okupila obitelj. Svatko je sebi odabrao jednu, a mama dvije knjige.

Ja sam odlučila čitati knjigu *Hoću biti posebna*. Knjiga je zanimljiva i poučna. U knjizi se radi o dvije prijateljice koje se zovu Slatkica i Klaudija i koje su htjele ostvariti svoje snove. Tata je pročitao knjigu *Vikinzi* i kaže da mu je zanimljiva, iako dugo nije čitao knjigu. Mama je pročitala *Kako pomoći klincima da si sami pomognu* , a knjiga joj je zabavna i dosta poučna.

Kako moj brat još ne zna čitati, mama mu je pročitala knjigu *Mali Chopin* i svi smo se smijali jer ju je brat stalno prekidao i što u knjizi ima dosta smiješnih riječi.

U ovih pet dana što je naprtnjača bila u mojoj obitelji bilo je jako zanimljivo jer smo više vremena proveli zajedno.

LANA PAROBEK

NAPRTNJAČA JE BORAVILA U NAŠOJ OBITELJI: od 13.2. do 18.2. 2015.

Dolaskom naprtnjače u naš dom, stvorilo se novo iskustvo u našoj obitelji.

Izbor knjiga u naprtnjači je raznolik, no svatko je ponešto sebi odabrao. Naravno, tata je odabrao knjigu *Vikinzi* , mama je izrazila želju pročitati knjigu *Kako pomoći klincima da si sami pomognu.*

Sestra je mlađa od mene pa je skupa sa mnom pročitala *Mali Chopin,* a ja sam još uz nju pročitala par većih-sažetaka iz knjige *Priče o bogovima i junacima.*

Svaku večer odvojili smo vrijeme za zajedničko čitanje, podijelili mišljenja o pročitanom.

Zadovoljni smo odabirom knjigom, kao i sa smišljenom idejom o načinu zbližavanja nas s knjigom.

MATEO ĐANIĆ

NAPRTNJAČA JE BORAVILA U NAŠOJ OBITELJI: od 22.4.

Brat i ja smo došli u školu i prijateljica nam je dala naprtnjaču. Ja sam je ponio veseo kući. Jedva sam dočekao da je otvorimo.

Kada sam je otvorio, ondje je bilo lijepih knjiga, za svakog ponešto. Meni je za oko odmah zapela knjiga *Mali Chopin*. Tu se radi o jednom dječaku kako je odrastao i doživljavao kojekakve dogodovštine. Na kraju je postao skladatelj. Druge smo knjige čitali s mamom. Svaka knjiga je na svoj način lijepa.

Došao je i onaj dan da dalje naprtnjača ide. Kako sam je ja donio kući, moj brat će ju vratiti u školu i dati prijatelju.

TEA REGOVIĆ

NAPRTNJAČA JE BORAVILA U NAŠOJ OBITELJI: od 23.1. do 28.1. 2015.

Kad sam dobila naprtnjaču, odmah sam izvadila iz nje knjige.

Ugledala sam knjigu koja se zove *Priče o bogovima i junacima*. Pročitala sam nekoliko naslova te knjige i svidjela mi se jer su ljudi prije vjerovali u više bogova i božanstava pa mi je bila zanimljiva. Pročitala sam još dvije knjige *Mali Chopin* i *Ogovoranje*. One su dosta poučne.

Iz mamine knjige koja se zove *Kako pomoći klincima da si sami pomognu* naučila sam da roditeljima smijemo sve reći i da trebamo slušati.

Brat je čitao *Vikinge* , a ta knjiga govori o tome kako su Vikinzi prije živjeli i snalazili se.

Tata nije sudjelovao u našem druženju zato što je na terenu.

ENA JAKOVAC

NAPRTNJAČA JE BORAVILA U NAŠOJ OBITELJI: od 30.1. do 4.2. 2015.

Završetak:

Žao mi je što naprtnjača nije provela više vremena kod mene jer sam otkrila što znači čitati.

Iako imam malih problema s čitanjem, odsada ću dati sve od sebe da bolje čitam.

Ne volim baš čitati, ali mi je ova naprtnjača dala samopouzdanje i veliku želju za čitanjem.

Žao mi je što se moram tako brzo rastati od nje.